Diari Oficial de la Generalitat Valenciana


Sumari del DOGV 5453, del 19-02-2007 (2007/1180)

ACORD d'1 de desembre del 2006, de la Comissió Territorial d'Urbanisme de València, relatiu a l'expropiació de terrenys pel procediment de taxació conjunta, dels béns i drets de titularitat privada inclosos en el PRI de l'àmbit de la UDE-3 Camí Fondo en el terme municipal de Carcaixent.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5453

Data del DOGV
:   19-02-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/1180


Data del document
:   01-12-2006

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Carcaixent
    * expropiació
    * administració local

En relació amb l'expedient remés per l'Ajuntament de Carcaixent, relatiu a l'expropiació de terrenys pel procediment de taxació conjunta, dels béns i drets de titularitat privada inclosos en el PRI de l'àmbit de la UDE-3 Camí Fondo, es destaquen els següents antecedents i fonaments jurídics:  
Antecedents  
U. En data 4 d'octubre del 2001, la Comissió Territorial d'Urbanisme, va aprovar el Pla de reforma interior (PRI), en l'àmbit UDE-3 Camí Fondo de sòl urbanitzable amb ordenació detallada que tenia com a objecte l'obertura del carrer prolongació del de Sant Isidre, com a proposta de millora. Afecta a edificacions existents, en l'àmbit subjecte a actuacions aïllades i que han de ser objecte d'expropiació prèvia a l'execució de les obres d'urbanització.   
L'aprovació definitiva de l'esmentat planejament implica la declaració d'utilitat pública i la necessitat d'ocupació dels terrenys i legitima el corresponent expedient expropiatori, en el qual l'organisme promotor i titular de la potestat expropiatòria és el municipi de Carcaixent, com també l'entitat beneficiària dels terrenys.  
En data 29 d'abril del 2004, el Ple del municipi va acordar la incoació del corresponent expedient expropiatori pel procediment de taxació conjunta per a l'adquisició dels terrenys per a l'obertura del carrer prolongació del de Sant Isidre, disposant sotmetre a informació pública l'esmentat Projecte d'expropiació, i practicar les preceptives notificacions individuals.  
Aquesta informació pública s'ha efectuat per mitjà de la inserció d'anuncis; en el BOE núm. 159 de 5 de juliol del 2005, BOPV núm. 117, de 18 de maig del 2004; en el periòdic Levante de 8 de maig del 2004 i, a més, s'ha notificat als titulars de béns i drets afectats que figuren en l'expedient tal com certifica el secretari d'aquest municipi, en l'acord plenari de Resolució d'al·legacions de data 7 d'abril del 2004.  
Durant el tràmit d'informació pública es va presentar una al·legació única. L'al·legació presentada ha sigut degudament informada per l'administració actuant, d'acord amb els corresponents informes, que apareixen en l'expedient administratiu.  
En data 17 de març del 2005, té entrada en aquest Registre la còpia diligenciada de l'expedient administratiu juntament amb el Projecte d'expropiació.  
Dos. El projecte consta de llista de finques i descripció de béns i drets afectats, plànols en què es determina l'àmbit territorial, amb fixació raonada del preu dels immobles i fulls de preu just individualitzats, per la qual cosa està complet i complix el que establix l'art. 135 del Text refós de la Llei del sòl de 1976.  
Tres. Carcaixent, compta amb Pla general d'ordenació urbana, amb l'aprovació definitiva de 28 de maig de 1998.   
Quatre. L'objecte del present expedient, és el fet de servir com a document base en el procediment expropiatori per taxació conjunta que permeta disposar dels terrenys delimitats dins de l'àmbit del PRI que integra la mencionada UDE-3 Camí Fondo. Són objecte d'expropiació part de dos edificacions amb façana est que dóna al carrer de Sant Isidre, que corresponen amb les numerades com 1 i 2. Es tracta de construccions de tipologia popular amb planta baixa i planta pis, i que posseïxen en la part posterior un pati i construccions. D'ambdues parcel·les només s'afecta una xicoteta porció de la part posterior d'aquestes, no obstant això, en la número 1, s'indemnitza la totalitat de l'edificació, ja que la demolició de la part que s'expropia a causa de la construcció del nou vial, privaria la resta de l'edificació no afectada de les mínimes condicions d'habitabilitat i estabilitat estructural.   
Cinc. Durant la tramitació de l'expedient es va sol·licitar informe, amb data 14 d'abril del 2005, a la Gerència Regional del Cadastre de la Delegació del Ministeri d'Economia i Hisenda.  
En data 3 d'agost de 2005, entra en aquest Servei Territorial de Planificació i Ordenació Territorial de València l'esmentat informe, en el qual, en resum, s'indica el següent:  
Quant a la valoració del sòl, "Es tracta d'un sòl urbanitzable dins d'un àmbit delimitat pel planejament, per la qual cosa li és aplicable l'article 27, on s'especifica que el valor del sòl es determinarà per aplicació, a l'aprofitament que li corresponga, del valor bàsic de repercussió en polígon, que serà deduït de les ponències de valors cadastrals  
En el punt 2 paràgraf segon, de l'esmentat article s'establix que en els supòsits d'inexistència o pèrdua de vigència dels valors de les ponències de valors cadastrals, s'aplicaran els valors de repercussió obtinguts pel mètode residual.  
La ponència per al municipi de Carcaixent es va aprovar l'any 2000 amb efectes el 2001. Els terrenys objecte de la taxació conjunta es localitzen en el polígon fiscal p-301, zona valorativa 30058, on es fixen tres valors unitaris segons la fase de desenvolupament en què es trobe.  
En la taxació s'ha aplicat el valor unitari de 129,12 Euros/m² que correspon al sòl urbanitzat sense la deducció de les despeses d'urbanització pendent, circumstància que compensa la falta d'actualització dels valors al moment d'exposició al públic del projecte d'expropiació segons establix l'article 24 de la Llei 6/1998".   
Així, conclou l'informe, "els criteris de valoració utilitzats en el Projecte de taxació conjunta de referència es consideren conformes amb els criteris fixats en l'article 27 de la Llei 6/1998".  
Quant a la valoració de les edificacions: "Les construccions han sigut valorades segons el seu cost de reposició, corregit segons la seua antiguitat, ús i estat de conservació, tal com establix l'article 31 punt 2 de la Llei 6/1998.  
A les valoracions resultants s'ha aplicat el premi d'afecció del 5% que establix l'article 47 de la Llei d'expropiació forçosa".  
En resum, conclou l'informe que "la valoració es troba d'acord amb la normativa vigent".  
Sis. La Comissió Informativa de la Comissió Territorial d'Urbanisme de València, en sessió celebrada el 28 de novembre del 2006, per unanimitat, va emetre un informe relatiu al projecte que ens ocupa, complint així el que ha preceptuat l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Fonaments jurídics  
Primer. L'aprovació definitiva dels projectes d'expropiació per taxació conjunta, correspon a la Comissió Territorial d'Urbanisme d'acord amb el que establixen els apartats del 6 al 8 de l'article 202 del Reglament de gestió urbanística, aprovat pel Reial decret 3288/1978, de 25 d'agost (d'ara endavant RGU) i en l'article 10.e) del Reglament d'òrgans urbanístics de la Generalitat, aprovat per Decret 201/2003, de 3 d'octubre, del Govern Valencià.  
La resolució d'aprovació definitiva de la Comissió Territorial d'Urbanisme, ha de limitar-se a un mer control de legalitat, sense valoració alguna de l'oportunitat del projecte i al mateix temps, la intervenció d'aquest òrgan ho serà sense perjudici de la ulterior actuació del Jurat Provincial d'Expropiació, que serà el que en última instància, si existix oposició dels expropiats, resoldrà sobre el preu just. Així les coses, la intervenció de la Comissió ha de limitar-se a la comprovació que la tramitació del projecte s'ha ajustat a la normativa vigent, que la documentació és suficient per a complir els preceptes legals i que el mètode de valoració efectuat s'ha ajustat als procediments legals.  
L'article 23 de la Llei 6/1998, de 13 d'abril, sobre règim del sòl i valoracions (d'ara endavant LRSV) disposa que "a l'efecte d'expropiació, les valoracions del sòl s'efectuaran d'acord amb els criteris establits en la present llei, siga quina siga la finalitat que la motive i la legislació, urbanística o d'un altre caràcter, que la legitime". D'aquesta manera, en aquest simple control de legalitat que ens ocupa, del que es tractarà fonamentalment és de comprovar l'adequació del projecte a aquesta llei i a la normativa complementària d'aquesta.  
Segon. La tramitació ha sigut correcta, d'acord amb el que establixen els articles 138 i següents del Text refós de la Llei del sòl de 1976, en complir-se el que establix l'article 202.3 del Reglament de gestió urbanística, que exigix la publicació en el BOE.   
La STC de data 11 de juliol del 2001 declara inconstitucional l'art.38 de la Llei del règim del sòl i valoracions, en el qual es regulava que, en la tramitació de les expropiacions per taxació conjunta, el pagament o depòsit de l'import de la valoració establida per l'òrgan competent en aprovar el projecte d'expropiació habilitarà per a ocupar la finca. No obstant això, i per raó de la declaració d'inconstitucionalitat de la disposició derogatòria del Text refós de la Llei del sòl 1992 (efectuada per la STC 61/1997) que derogava la Llei del sòl de 1976, s'ha rehabilitat aquest text legal, en l'art. 138 del qual es recull el mateix contingut legal que en l'inconstitucional art. 38. Per tant, en defecte de regulació autonòmica, i per raó de la clàusula residual de l'art.149.3 de la Constitució, el procediment de taxació conjunta serà el regulat per l'art. 138 de la Llei del sòl de 1976.  
Tercer. L'expedient està complet, ja que es va publicar el projecte en el Boletín Oficial del Estado, i es va informar públicament, per mitjà d'inserció d'edicte en el butlletí oficial de la província i en un diari no oficial de la província, amb la qual cosa es complix el que establix l'article 202.3 del Reglament de gestió urbanística, que exigix la publicació en el BOE.   
D'altra banda, la documentació del projecte ha d'entendre's completa d'acord amb el que establix l'article 135 del TRLS de 1976.  
Quart. La valoració del sòl ha d'efectuar-se seguint els criteris de l'article 27 LRSV per tractar-se de sòl urbanitzable.  
Cinqué. Tal com disposa l'article 203.1 RGU, la resolució de la Comissió Territorial d'Urbanisme implicarà la declaració d'urgència de l'ocupació dels béns i drets afectats.  
A la vista de tot el que antecedix la Comissió Territorial d'Urbanisme de data 1 de desembre del 2006, per unanimitat, acorda:   
Primer  
Aprovar definitivament, el Projecte d'expropiació forçosa per taxació conjunta del PRI UDE-3 Camí Fondo de Carcaixent.   
Segon  
Aprovar les valoracions de béns i drets que s'han d'expropiar.  
Tercer  
Declarar la urgent ocupació dels béns i drets afectats.  
Contra el present acord que no posa fi a la via administrativa, en el que afecta al punt 3, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del Títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.  
Si és el cas les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant de la secretària autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini de dos mesos comptadors a partir de l'endemà de la data de recepció de la present notificació. L'esmentat article 44 de la Llei 29/1998 establix literalment;  
"Art. 44.1. En els litigis entre administracions públiques no cap interposar recurs en via administrativa. No obstant això, quan una administració interpose recurs contenciós administratiu contra una altra, pot requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada."  
En el supòsit de no formular el requeriment indicat, les administracions públiques poden interposar, en el termini de dos mesos, comptadors des de la notificació, recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, d'acord amb el que preveu l'article 46-1 de l'esmentada Llei 29/1998.  
Tot això sense perjudici que es puga exercir qualsevol altre recurs o acció que crega oportú.  
Respecte dels punts 1 i 2 no pot interposar-se cap recurs per tractar-se d'actes de tràmit que no donen lloc a la impossibilitat de continuar un procediment ni produïxen indefensió.  
Així mateix cal notificar la present resolució als interessats titulars de béns que figuren en el projecte d'expropiació, acompanyant a aquest còpia del corresponent full de preu just i significant-los que, en el termini dels 20 dies hàbils següents al de recepció d'aquesta notificació, poden manifestar per escrit davant d'aquesta Comissió Territorial d'Urbanisme la seua disconformitat amb la valoració establida en l'expedient aprovat. Si en aquest termini els interessats no formulen oposició a la valoració, s'entendrà acceptada la que es fixa en l'acte present d'aprovació de l'expedient, entenent-se determinat el preu just definitivament i de conformitat.  
Aquesta Comissió traslladarà els fulls d'apreuament impugnats, juntament amb l'expedient, al Jurat Provincial d'Expropiació Forçosa de València, i la taxació dels béns es farà d'acord amb els criteris de valoració establits en la Llei sobre règim del sòl i valoracions.  
Fet que certifiquem amb anterioritat a l'aprovació de l'acta corresponent i a reserva dels termes precisos que se'n deriven, conforme ho autoritza l'article 27-5 de la Llei 30/1992, de 26 de novembre, de règim jurídic de les administracions públiques i del procediment administratiu comú (LRJAP-PAC).  
València, 1 de desembre de 2006.- El secretari de la Comissió Territorial d'urbanisme: Álvaro Aleixandre Ortí.